b"\n_START_ARTICLE_\nJoseph \xc3\x89mile Barbier\n_START_SECTION_\nVida i Obra\n_START_PARAGRAPH_\nFormat a l'\xc3\x89cole normale sup\xc3\xa9rieure (1857-1860), va ser professor durant un temps (1861-1865) al Lyc\xc3\xa9e Mass\xc3\xa9na de Ni\xc3\xa7a i despr\xc3\xa9s es va incorporar a l'equip  d'Urbain Le Verrier a l'Observatori Astron\xc3\xb2mic de Par\xc3\xads. Les seves aportacions versen, sobre tot, en geometria de l'espai i trigonometria esf\xc3\xa8rica. Durant els anys vuitanta va patir un atac d'alienaci\xc3\xb3 mental i va deixar les tasques cient\xc3\xadfiques, fins que el va redescobrir Joseph Bertrand en un asil de Charenton-Saint-Maurice i el va encoratjar a continuar les seves recerques, malgrat la seva inestabilitat mental. Entre 1882 i 1887 va escriure deu articles m\xc3\xa9s sobre geometria, c\xc3\xa0lcul integral i teoria de nombres._NEWLINE_El teorema de Barbier \xc3\xa9s un resultat d'an\xc3\xa0lisi convexa que caracteritza les corbes de llargada constant."